SMT แย้มครึ่งปีหลังโตเด่น ลุยขยายตลาด-กำลังผลิตเพิ่ม มั่นใจรายได้ปีนี้เข้าเป้า 30%
SMT จัดประชุมนักวิเคราะห์ให้ข้อมูลธุรกิจ แย้มครึ่งปีหลังโตเด่น ลุยขยายตลาดต่างประเทศ-กำลังการผลิตเพิ่ม รองรับออเดอร์ลูกค้าในอนาคต มั่นใจรายได้ปีนี้โตเข้าเป้า 30% พร้อมรักษาอัตรากำไรขั้นต้นอยู่ที่ระดับ 20%
SMT จัดประชุมนักวิเคราะห์ให้ข้อมูลธุรกิจ แย้มครึ่งปีหลังโตเด่น ลุยขยายตลาดต่างประเทศ-กำลังการผลิตเพิ่ม รองรับออเดอร์ลูกค้าในอนาคต มั่นใจรายได้ปีนี้โตเข้าเป้า 30%
3 ส.ค. 2565

นายวิรัตน์ ผูกไทย (กลาง) ประธานเจ้าหน้าที่บริหาร บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT พร้อมด้วยผู้บริหารและนักวิเคราะห์ ร่วมถ่ายภาพเป็นที่ระลึกในโอกาสจัดประชุมนักวิเคราะห์ พร้อมเผยแผนธุรกิจและกลยุทธ์ครึ่งหลังปี 2565 โดยเดินหน้าขยายตลาดและการหาลูกค้าใหม่ๆในต่างประเทศเพิ่มเติม
นอกจากนี้ลุยขยายกำลังการผลิตเพิ่มขึ้นตามอุตสาหกรรมที่ขยายตัวรวมทั้งแผนการเพิ่มความสามารถและประสิทธิภาพในการผลิตเพื่อรองรับออเดอร์ลูกค้าในอนาคต เชื่อรายได้ปีนี้เป็นไปตามแผนเติบโต 30% เป้าหมายรักษาอัตรากำไรขั้นต้นให้อยู่ที่ระดับ 20% โดยงานดังกล่าวจัดขึ้นในรูปแบบไฮบริด ณ โรงแรม อนันตรา ราชดำริ รวมถึงช่องทางอิเล็กทรอนิกส์ เมื่อเร็วๆ นี้